CELEX: 32012R1239
Language: et
Date: 2012-12-19 00:00:00
Title: Komisjoni rakendusmäärus (EL) nr 1239/2012, 19. detsember 2012 , millega muudetakse määrust (EÜ) nr 543/2008, millega kehtestatakse nõukogu määruse (EÜ) nr 1234/2007 (teatavate kodulinnuliha turustusnormide kohta) üksikasjalikud rakenduseeskirjad

20.12.2012   
            
            
               ET
            
            
               Euroopa Liidu Teataja
            
            
               L 350/63
            
         KOMISJONI RAKENDUSMÄÄRUS (EL) nr 1239/2012,
   19. detsember 2012,
   millega muudetakse määrust (EÜ) nr 543/2008, millega kehtestatakse nõukogu määruse (EÜ) nr 1234/2007 (teatavate kodulinnuliha turustusnormide kohta) üksikasjalikud rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 121 punkti e koostoimes artikliga 4,
   ning arvestades järgmist:
   
               (1)
            
            
               Komisjoni määruse (EÜ) nr 543/2008 (2) artikli 15 lõikes 1 ja artikli 20 lõikes 1 on sätestatud, et liidus võib turustada külmutatud ja sügavkülmutatud kanasid ning teatavaid linnuliha jaotustükke üksnes juhul, kui nende veesisaldus ei ületa kõnealuse määruse vastavalt VI, VII ja VIII lisas kirjeldatud analüüsimeetoditega määratud tehniliselt vältimatuid väärtusi.
            
         
               (2)
            
            
               Määruse (EÜ) nr 543/2008 artikli 16 lõikes 1 on sätestatud, et tapamajades viiakse läbi regulaarsed kontrollid vee imendumise suhtes vastavalt kõnealuse määruse IX lisale või kontrollid vastavalt kõnealuse määruse VI lisale.
            
         
               (3)
            
            
               Määruse (EÜ) nr 543/2008 VI ja VII lisas on sätestatud külmutatud ja sügavkülmutatud kanarümpade veesisalduse piirväärtused, kõnealuse määruse VIII lisas on sätestatud teatavate linnuliha jaotustükkide veesisalduse piirväärtused ning kõnealuse määruse IX lisas on sätestatud värske kodulinnuliha veesisalduse piirväärtused veeimendumise kontrollimisel tootmisettevõttes. Kõik kõnealused piirväärtused on kindlaks määratud, arvestades määruse (EÜ) nr 543/2008 artikliga 10 ette nähtud kolme jahutusmeetodit: nimelt õhkjahutust, õhkpiserdusjahutust ja sukeljahutust.
            
         
               (4)
            
            
               Uute tehnoloogiate alusel välja töötatud uute jahutusmeetodite suhtes tuleks kohaldada samu eeskirju kui määruse (EÜ) nr 543/2008 artiklis 10 määratletud jahutusmeetodite suhtes. Seepärast on vaja sätestada piirväärtused, mida kohaldatakse uute jahutusmeetodite kasutamisel.
            
         
               (5)
            
            
               Kuna linnurümpade jahutamise uued tehnoloogiad on välja töötatud selleks, et tõsta kodulinnuliha üldkvaliteeti, ei tohiks kõnealuste uute jahutusmeetodite piirväärtused ületada õhkjahutusmeetodi jaoks kehtestatud kõige madalamaid piirväärtusi.
            
         
               (6)
            
            
               Määruse (EÜ) nr 543/2008 XI lisas on esitatud liikmesriikide tugilaborite nimekiri. Malta pädevad asutused on komisjonile teatanud uue tugilabori määramisest.
            
         
               (7)
            
            
               Määrust (EÜ) nr 543/2008 tuleks seepärast vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 543/2008 VI, IX ja XI lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 19. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 157, 17.6.2008, lk 46.
   
      LISA
      Määruse (EÜ) nr 543/2008 VI, IX ja XI lisa muudetakse järgmiselt.
      
                  1)
               
               
                  VI lisas asendatakse punkt 7 järgmisega:
                  „7.   Tulemuse hindamine
                  
                  Kui proovis oleva 20 rümba sulamisel eraldunud vee kogus ületab järgmisi protsente, ületab töötlemise käigus imendunud vee kogus lubatud piirnormi.
                  Protsendimäärad on järgmised:
                  
                               
                           
                           
                              õhkjahutus: 1,5 %,
                           
                        
                               
                           
                           
                              õhkpiserdusjahutus: 3,3 %,
                           
                        
                               
                           
                           
                              sukeljahutus: 5,1 %,
                           
                        
                               
                           
                           
                              muu jahutismeetod või artikliga 10 ette nähtud kahe või enama meetodi kombinatsioon: 1,5 %.”
                           
                        
            
                  2)
               
               
                  VII lisas asendatakse punkt 6 järgmisega:
                  „6.   Tulemuste arvutamine
                  
                  
                              6.1.
                           
                           
                              
                                          a)
                                       
                                       
                                          Vee mass (W) igas rümbas saadakse grammides väljendatuna valemiga aP1/100 ja proteiini mass (RP) saadakse grammides väljendatuna valemiga bP1/100. Tehakse kindlaks seitsme analüüsitud rümba vee masside (W7) summa ja proteiini masside (RP7) summa.
                                       
                                    
                                          b)
                                       
                                       
                                          Liitproovi analüüsi puhul määratakse kahe analüüsitud proovi keskmine veesisaldus a % ja keskmine proteiinisisaldus b %. Seitsme rümba vee mass (W7) esitatakse grammides väljendatuna valemiga aP7/100 ja proteiini mass (RP7) saadakse grammides väljendatuna valemiga bP7/100.
                                       
                                    
                        
                              6.2.
                           
                           
                              Vee keskmise massi (WA) ja proteiini keskmise massi (RPA) saamiseks jagatakse vastavalt W7 ja RP7 seitsmega.
                           
                        
                              6.3.
                           
                           
                              Käesoleva meetodi abil määratud teoreetilise füsioloogilise veesisalduse grammides võib arvutada järgmise valemi abil:
                              kanad: .
                           
                        
                              6.4.
                           
                           
                              
                                          a)
                                       
                                       
                                          Õhkjahutus
                                          Eeldusel, et valmistamise ajal imendunud tehniliselt vältimatu veesisaldus on 2 %, (1) on käesoleva meetodiga määratud kogu veesisalduse (WG) lubatud piirnorm grammides järgmine (koos usaldusvahemikuga):
                                          kanad: .
                                       
                                    
                                          b)
                                       
                                       
                                          Õhkpiserdusjahutus
                                          Eeldusel, et valmistamise ajal imendunud tehniliselt vältimatu veesisaldus on 4,5 %, (1) on käesoleva meetodiga määratud kogu veesisalduse (WG) lubatud piirnorm grammides järgmine (koos usaldusvahemikuga):
                                          kanad: .
                                       
                                    
                                          c)
                                       
                                       
                                          Sukeljahutus
                                          Eeldusel, et valmistamise ajal imendunud tehniliselt vältimatu veesisaldus on 7 %, (1) on käesoleva meetodiga määratud kogu veesisalduse (WG) lubatud piirnorm grammides järgmine (koos usaldusvahemikuga):
                                          kanad: .
                                       
                                    
                                          d)
                                       
                                       
                                          Muu jahutismeetod või artikliga 10 ette nähtud kahe või enama meetodi kombinatsioon
                                          Eeldusel, et valmistamise ajal imendunud tehniliselt vältimatu veesisaldus on 2 %, (1) on käesoleva meetodiga määratud kogu veesisalduse (WG) lubatud piirnorm grammides järgmine (koos usaldusvahemikuga):
                                          kanad: .
                                       
                                    
                        
                              6.5.
                           
                           
                              Kui punkti 6.2 alusel arvutatud seitsme rümba keskmine veesisaldus (WA) ei ole suurem kui punktis 6.4 esitatud väärtus (WG), käsitatakse kontrollitavat linnuliha kogust standardile vastavana.
                           
                        
            
                  3)
               
               
                  VIII lisas asendatakse punkt 6 järgmisega:
                  „6.   Tulemuste arvutamine
                  
                  
                              6.1.
                           
                           
                              
                                          a)
                                       
                                       
                                          Vee mass (W) igas jaotustükis saadakse grammides väljendatuna valemiga aP1/100 ja proteiini mass (RP) saadakse grammides väljendatuna valemiga bP1/100.
                                          Tehakse kindlaks viie analüüsitud jaotustüki vee masside summa (W5) ja proteiini masside summa (RP5).
                                       
                                    
                                          b)
                                       
                                       
                                          Liitproovi analüüsi puhul määratakse kahe analüüsitud proovi keskmine veesisaldus a % ja keskmine proteiinisisaldus b %. Viie jaotustüki vee mass (W5) esitatakse grammides väljendatuna valemiga aP5/100 ja proteiini mass (RP5) esitatakse grammides väljendatuna valemiga bP5/100.
                                       
                                    
                        
                              6.2.
                           
                           
                              Vee keskmise massi (WA) ja keskmise proteiini massi (RPA) saamiseks jagatakse vastavalt W5 ja RP5 viiega.
                           
                        
                              6.3.
                           
                           
                              Käesoleva meetodiga määratud keskmine füsioloogiline W/RP suhe on järgmine:
                              
                                           
                                       
                                       
                                          kana rinnafilee: 3,19 ± 0,12,
                                       
                                    
                                           
                                       
                                       
                                          kanakoivad ja tagaveerandid: 3,78 ± 0,19,
                                       
                                    
                                           
                                       
                                       
                                          kalkuni rinnafilee: 3,05 ± 0,15,
                                       
                                    
                                           
                                       
                                       
                                          kalkunikoivad: 3,58 ± 0,15,
                                       
                                    
                                           
                                       
                                       
                                          kalkuni konditustatud koivaliha: 3,65 ± 0,17.
                                       
                                    
                        
                              6.4.
                           
                           
                              Eeldusel et valmistamise ajal imendunud tehniliselt vältimatu minimaalne veesisaldus on sõltuvalt toote tüübist ja kohaldatavast jahutusmeetodist 2 %, 4 % või 6 %, (2) on käesoleva meetodiga määratud kõrgeim lubatud W/RP suhe järgmine:
                              
                                           
                                       
                                       
                                          Õhkjahutus
                                       
                                       
                                          Õhkpiserdus-jahutus
                                       
                                       
                                          Sukeljahutus
                                       
                                    
                                          Kana rinnafilee ilma nahata
                                       
                                       
                                          3,40
                                       
                                       
                                          3,40
                                       
                                       
                                          3,40
                                       
                                    
                                          Kana rinnatükid koos nahaga
                                       
                                       
                                          3,40
                                       
                                       
                                          3,50
                                       
                                       
                                          3,60
                                       
                                    
                                          Kana kintsu- ja sääretükid, koivad, seljaosaga koivad, tagaveerandid koos nahaga
                                       
                                       
                                          4,05
                                       
                                       
                                          4,15
                                       
                                       
                                          4,30
                                       
                                    
                                          Kalkuni rinnafilee ilma nahata
                                       
                                       
                                          3,40
                                       
                                       
                                          3,40
                                       
                                       
                                          3,40
                                       
                                    
                                          Kalkuni rinnatükid koos nahaga
                                       
                                       
                                          3,40
                                       
                                       
                                          3,50
                                       
                                       
                                          3,60
                                       
                                    
                                          Kalkuni kintsu- ja sääretükid, koivad koos nahaga
                                       
                                       
                                          3,80
                                       
                                       
                                          3,90
                                       
                                       
                                          4,05
                                       
                                    
                                          Kalkuni konditustatud koivaliha ilma nahata
                                       
                                       
                                          3,95
                                       
                                       
                                          3,95
                                       
                                       
                                          3,95
                                       
                                    Muude jahutusmeetodite või artikliga 10 ette nähtud kahe või enama meetodi kombinatsiooni puhul eeldatakse, et vältimatu veesisaldus on 2 % ning kõrgeim lubatud W/RP suhe on selline, mis on kindlaks määratud õhkjahutusmeetodi jaoks eespool esitatud tabelis.
                              Kui punktis 6.2 esitatud väärtuste alusel arvutatud viie jaotustüki keskmine WA/RPA suhe ei ole suurem kui punktis 6.4 esitatud suhe, käsitatakse kontrollitavat linnuliha jaotustükkide kogust standardile vastavana.
                           
                        
            
                  4)
               
               
                  IX lisasse lisatakse punkt 11:
                  
                              „11.
                           
                           
                              Kui rümpasid jahutatakse muud jahutusmeetodit või artikliga 10 ette nähtud kahe või enama meetodi kombinatsiooni kasutades, ei ületa veesisalduse maksimaalne protsendimäär 0 % rümba esialgsest massist.”
                           
                        
            
                  5)
               
               
                  XI lisas asendatakse kirje Malta kohta järgmisega:
                  „Malta
                  
                  
                              MCCAA Laboratory Services Directorate
                           
                        
                              Standards and Metrology Institute
                           
                        
                              Malta Competition and ConsumerAffairs Authority
                           
                        
                              F22, Mosta Technopark
                           
                        
                              Mosta MST3000
                           
                        
                              Malta”
                           
                        
            
         (1)  Arvutatakse rümba alusel, arvestamata imendunud vett.
      
         (2)  Arvutatakse jaotustüki alusel, arvestamata imendunud vett. Kalkuni (nahata) filee ja konditustatud koivaliha puhul on kõnealune veesisaldus kõikide jahutusmeetodite korral 2 %.”